ಮೇರಿ ಆನ್ ಬಿನ್-ಸಾಲಿಕ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

ಮೇರಿ ಆನ್ ಬಿನ್-ಸಾಲಿಕ್  (2 ನವೆಂಬರ್ 1940 – 21 ಫೆಬ್ರವರಿ 2026) ಅವರು ಡ್ಜಾರು ಸಮುದಾಯದ ಹಿರಿಯರು ಹಾಗೂ ಆಸ್ಟ್ರೇಲಿಯಾದ ಪ್ರಸಿದ್ಧ ಅಕಾಡೆಮಿಕ್ ಆಗಿದ್ದರು. ಅವರು ಮೂಲನಿವಾಸಿ ಅಧ್ಯಯನ ಮತ್ತು ಸಂಸ್ಕೃತಿ ಕ್ಷೇತ್ರದಲ್ಲಿ ಪ್ರಮುಖ ಕೊಡುಗೆ ನೀಡಿದರು. ಹಾರ್ವರ್ಡ್ ವಿಶ್ವವಿದ್ಯಾಲಯದಿಂದ ಡಾಕ್ಟರೇಟ್ ಪದವಿ ಪಡೆದ ಮೊದಲ ಸ್ವದೇಶಿ ಆಸ್ಟ್ರೇಲಿಯನ್ ಎಂಬ ಹೆಗ್ಗಳಿಕೆಗೆ ಪಾತ್ರರಾದರು.

ಆರಂಭಿಕ ಜೀವನ ಮತ್ತು ನರ್ಸಿಂಗ್ ಸೇವೆ

ಅವರು 2 ನವೆಂಬರ್ 1940ರಂದು ಪಶ್ಚಿಮ ಆಸ್ಟ್ರೇಲಿಯಾದ ಬ್ರೂಮ್ ನಗರದಲ್ಲಿ ಜನಿಸಿದರು. ಒಂಬತ್ತು ವರ್ಷ ವಯಸ್ಸಿನಲ್ಲಿ ಕುಟುಂಬದೊಂದಿಗೆ ಡಾರ್ವಿನ್‌ಗೆ ಸ್ಥಳಾಂತರಗೊಂಡರು. ಡಾರ್ವಿನ್ ಆಸ್ಪತ್ರೆಯಲ್ಲಿ ನರ್ಸಿಂಗ್ ತರಬೇತಿ ಪಡೆದು 1961ರಲ್ಲಿ ಪದವಿ ಪಡೆದ ಮೊದಲ ಸ್ವದೇಶಿ ವ್ಯಕ್ತಿಯಾಗಿ ಗುರುತಿಸಿಕೊಂಡರು.

ಅವರು ನಂತರ 17 ವರ್ಷಗಳ ಕಾಲ ಉತ್ತರದ ಟೆರಿಟರಿಯಲ್ಲಿನ ಮೂಲನಿವಾಸಿ ವಸತಿಗಳಲ್ಲಿ ನರ್ಸಿಂಗ್ ಸೇವೆ ಸಲ್ಲಿಸಿದರು.

ಶೈಕ್ಷಣಿಕ ವೃತ್ತಿಜೀವನ

1975ರಲ್ಲಿ  ಸೌತ್ ಆಸ್ಟ್ರೇಲಿಯಾನ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ  ಅಬೋರಿಜಿನಲ್ ಟಾಸ್ಕ್ ಫೋರ್ಸ್ ಕಾರ್ಯಕ್ರಮದಲ್ಲಿ ವಿದ್ಯಾರ್ಥಿ ಸಲಹೆಗಾರರಾಗಿ ನೇಮಕಗೊಂಡರು. 1979ರಲ್ಲಿ ಸಾಮಾಜಿಕ ಕಾರ್ಯದಲ್ಲಿ ಅಸೋಸಿಯೇಟ್ ಡಿಪ್ಲೊಮಾ ಪದವಿಯನ್ನು ಪಡೆದರು.

1985ರಲ್ಲಿ ಹಾರ್ವರ್ಡ್ ವಿಶ್ವವಿದ್ಯಾಲಯಕ್ಕೆ ತೆರಳಿ, 1986ರಲ್ಲಿ ಶಿಕ್ಷಣ ಆಡಳಿತದಲ್ಲಿ ಸ್ನಾತಕೋತ್ತರ ಪದವಿ ಹಾಗೂ 1989ರಲ್ಲಿ "ಕಲಿಸುವುದು ಮತ್ತು ಕಲಿಯುವುದು" ವಿಭಾಗದಲ್ಲಿ ಡಾಕ್ಟರೇಟ್ ಪದವಿ ಪಡೆದರು.

ನಂತರ ಸೌತ್ ಆಸ್ಟ್ರೇಲಿಯಾ ವಿಶ್ವವಿದ್ಯಾಲಯದಲ್ಲಿ ಆಬೋರಿಜಿನಲ್ ಸ್ಟಡೀಸ್ ವಿಭಾಗದ ಮುಖ್ಯಸ್ಥರಾಗಿ ಹಾಗೂ 2001ರಲ್ಲಿ ಚಾರ್ಲ್ಸ್ ಡಾರ್ವಿನ್ ವಿಶ್ವವಿದ್ಯಾಲಯದಲ್ಲಿ ಮೂಲನಿವಾಸಿ ಅಧ್ಯಯನ ವಿಭಾಗದ ಡೀನ್ ಆಗಿ ಸೇವೆ ಸಲ್ಲಿಸಿದರು.

2015ರಲ್ಲಿ ವೆಸ್ಟರ್ನ್ ಸಿಡ್ನಿ ವಿಶ್ವವಿದ್ಯಾಲಯದಲ್ಲಿ ಆಬೋರಿಜಿನಲ್ ಮತ್ತು ಟೋರೆಸ್ ಸ್ಟೇಯಿಟ್ ಐಲ್ಯಾಂಡರ್ ಲೀಡರ್ಶಿಪ್ ವಿಭಾಗದ ಪ್ರೋ ವೈಸ್-ಚಾನ್ಸಲರ್ ಆಗಿ ನೇಮಕಗೊಂಡರು.

ನಿಧನ

ಮೇರಿ ಆನ್ ಬಿನ್-ಸಾಲಿಕ್ ಅವರು 21 ಫೆಬ್ರವರಿ 2026ರಂದು 85 ವರ್ಷ ವಯಸ್ಸಿನಲ್ಲಿ ನಿಧನರಾದರು.

ಗೌರವಗಳು

 ವಿಕ್ಟೋರಿಯನ್ ಮಹಿಳಾ ಗೌರವ ಪಟ್ಟಿ, 2001  
 NAIDOC ಪ್ರಶಸ್ತಿ – ಫೀಮೇಲ್ ಎಲ್ಡರ್ ಆಫ್ ದ ಇಯರ್, 2016  
 ಆಸ್ಟ್ರೇಲಿಯಾದ ಆರ್ಡರ್ ಆಫ್ ಆಸ್ಟ್ರೇಲಿಯಾ (AO), 2017

ಕೃತಿಗಳು

 ಎಬೋರಿಜಿನಲ್ ಟೆರಿಟರಿ ಎಡ್ಯುಕೇಷನ್ ಇನ್ ಆಸ್ಟ್ರೇಲಿಯಾ (1990)  
 ಎಬೋರಿಜಿನಲ್ ವಿಮೆನ್ ಬೈ ಡಿಗ್ರಿಸ್ (2000)

ಉಲ್ಲೇಖಗಳು

ವರ್ಗ:1940ರಲ್ಲಿ ಜನಿಸಿದವರು
ವರ್ಗ:2026ರಲ್ಲಿ ನಿಧನರಾದವರು
ವರ್ಗ:ಆಸ್ಟ್ರೇಲಿಯಾದ ಶಿಕ್ಷಣತಜ್ಞರು
ವರ್ಗ:ಆಸ್ಟ್ರೇಲಿಯಾದ ಮಹಿಳಾ ಅಕಾಡೆಮಿಕರು
ವರ್ಗ:ಹಾರ್ವರ್ಡ್ ವಿಶ್ವವಿದ್ಯಾಲಯದ ಹಳೆ ವಿದ್ಯಾರ್ಥಿಗಳು
ವರ್ಗ:ಆಸ್ಟ್ರೇಲಿಯಾದ ಮೂಲನಿವಾಸಿ ಶಿಕ್ಷಣ ಚಳವಳಿ ನಾಯಕರು
ವರ್ಗ:ಆರ್ಡರ್ ಆಫ್ ಆಸ್ಟ್ರೇಲಿಯಾ ಗೌರವಿತರು